CELEX: 32005R1177
Language: lv
Date: 2005-07-20 00:00:00
Title: Komisijas Regula (EK) Nr. 1177/2005 (2005. gada 20. jūlijs), ar ko groza Regulu (EK) Nr. 1238/95, ar ko nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz maksām, kuras maksājamas Kopienas Augu šķirņu birojam

21.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 189/26
            
         KOMISIJAS REGULA (EK) Nr. 1177/2005
   (2005. gada 20. jūlijs),
   ar ko groza Regulu (EK) Nr. 1238/95, ar ko nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz maksām, kuras maksājamas Kopienas Augu šķirņu birojam
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1994. gada 27. jūlija Regulu (EK) Nr. 2100/94 par Kopienas augu šķirņu aizsardzību (1), un jo īpaši tās 113. pantu,
   apspriedusies ar Administratīvo padomi,
   tā kā:
   
               (1)
            
            
               Komisijas 1995. gada 31. maija Regulā (EK) Nr. 1238/95, ar ko nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz maksām, kuras maksājamas Kopienas Augu šķirņu birojam (2), noteiktas maksas, kas maksājamas Kopienas Augu šķirņu birojam (“Birojs”), un šo maksu apjoms.
            
         
               (2)
            
            
               Gaidāms, ka vismaz līdz 2005. gada beigām Biroja finanšu rezerves pārsniegs summu, kas vajadzīga, lai nodrošinātu tā darbības nepārtrauktību. Ikgadējā maksa, kas Kopienas augu šķirņu tiesību īpašniekiem jāmaksā par 2006. un 2007. gadu, un maksas, kas attiecas uz tehnisko izskatīšanu, par 2006. gadu tādēļ nav jāpalielina, kā paredzēts Regulā (EK) Nr. 1238/95.
            
         
               (3)
            
            
               Regulas (EK) Nr. 1238/95 noteikums par kopiju izsniegšanu jāgroza, lai ņemtu vērā ar Regulu (EK) Nr. 1002/2005 izdarīto grozījumu Komisijas 1995. gada 31. maija Regulā (EK) Nr. 1239/95 par noteikumiem, kas jāievēro, piemērojot Padomes Regulu (EK) Nr. 2100/94 attiecībā uz lietu izskatīšanas procesiem Kopienas augu šķirņu birojā (3).
            
         
               (4)
            
            
               Tādēļ attiecīgi jāgroza Regula (EK) Nr. 1238/95.
            
         
               (5)
            
            
               Šajā regulā paredzētie pasākumi ir saskaņā ar Pastāvīgās augu šķirņu tiesību komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 1238/95 groza šādi:
   
               1)
            
            
               Regulas 9. panta 1. punktu aizstāj ar šādu tekstu:
               “1.   Birojs iekasē no Kopienas augu šķirņu tiesību īpašnieka (turpmāk – “īpašnieks”) maksu par katru gadu, kamēr ir spēkā Kopienas augu šķirņu tiesības (ikgadējā maksa) EUR 300 apmērā par 2003. – 2007. gadu un EUR 435 apmērā par 2008. un turpmākajiem gadiem.”
            
         
               2)
            
            
               Regulas 12. panta 1. punkta a) apakšpunktu aizstāj ar šādu tekstu:
               
                           “b)
                        
                        
                           maksas par apliecinātu dokumentu kopiju izsniegšanu un”.
                        
                     
         
               3)
            
            
               Regulas I pielikuma tabulu groza šādi:
               
                           a)
                        
                        
                           Otrās slejas virsrakstu aizstāj ar šādu:
                           “Maksa 2003. līdz 2006. gadā”.
                        
                     
                           b)
                        
                        
                           Trešās slejas virsrakstu aizstāj ar šādu:
                           “Maksa 2007. un turpmākajos gados”.
                        
                     
         2. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 20. jūlijā
      
         
            Komisijas vārdā —
         
         
            Komisijas loceklis
         
         Markos KYPRIANOU
      
   
   
      (1)  OV L 227, 1.9.1994., 1. lpp. Regulā jaunākie grozījumi izdarīti ar Regulu (EK) Nr. 873/2004 (OV L 162, 30.4.2004., 38. lpp.).
   
      (2)  OV L 121, 1.6.1995., 31. lpp. Regulā jaunākie grozījumi izdarīti ar Regulu (EK) Nr. 569/2003 (OV L 82, 29.3.2003., 13. lpp.).
   
      (3)  OV L 121, 1.6.1995., 37. lpp. Regulā jaunākie grozījumi izdarīti ar Regulu (EK) Nr 1002/2005 (OV L 170, 1.7.2005., 7. lpp.).